A Seriya. “Milan” o‘z uyida yirik hisobda yutqazdi, “Inter”da durang. “Roma” 7 ta gol urilgan o‘yinda so‘nggi daqiqalarda g‘alabani ilib ketdi

Futbol bo‘yicha Italiya A Seriyasining 19-turidan o‘rin olgan bir qator uchrashuvlar 23-yanvar, shanba kuni bo‘lib o‘tdi.

“Milan” o‘z uyida “Atalanta”ni qabul qildi. Uchrashuvning 26-daqiqasida Kristian Romero bergamoliklarni oldinga olib chiqdi. Ikkinchi bo‘lim debyutida Yosip Ilichich mehmonlarning ikkinchi golini urgan bo‘lsa, 77-daqiqada Duvan Sapata hisobni yirik ko‘rinishga olib keldi.

“Inter” safarda “Udineze” bilan bahs yuritdi va nursiz durangga imzo chekdi.
Shu tariqa “Milan” 43 ochko bilan peshqadamlikni saqlab qoldi. “Inter” (41) hamshahariga yetib olish imkoniyatini qo‘ldan chiqardi.
“Roma” Rimda “Spetsiya”ni qabul qildi. Gollarga boy bo‘lgan bahsda rimliklar 90-daqiqada o‘z darvozasidan to‘p olib chiqdi, biroq hakam tomonidan qo‘shib berilgan vaqtda to‘rtinchi golni urgan holda uch ochko egasiga aylandi.
“Roma” 37 ochko bilan 3-o‘ringa ko‘tarilgan bo‘lsa, “Atalanta” (36) 4-pog‘onaga joylashdi.

A Seriya
19-tur bahslari
23-yanvar, shanba
Gollar: 0:1 – 26 Romero, 0:2 – 53, penalti Ilichich, 0:3 – 77 Sapata.
“Milan”: Donnarumma, Kyer, Teo, Kalabriya, Kalulu (Musakkio, 57), Kessie, Meyte (Brahim Dias, 46), Tonali, Kastilyexo (Manjukich, 70), Rafael Leau (Rebich, 70), Ibragimovich.
“Atalanta”: Gollini, Xatebur (Mele, 67), Toloi, Romero, Gozens (Palomino, 90), Pessina (Malinovskiy, 90), de Ron, Ilichich (Muriel, 82), Froyler, Gimshiti (Kaldara, 90), Sapata.
Ogohlantirishlar: Teo (38), Kessie (51), Gosens (84).
“Udineze”: Musso, Larsen (Molina, 78), Bonifatsi (De Mayo, 63), Rodrigo Bekao, Zegelar (Nyuytink, 78), Arslan (Uolas, 33), Pereyra, Deulofeu (Mandragora, 62), de Paul, Samir, Lazanya.
“Inter”: Handanovich, Hakimi, Bastoni, de Vrey, Yang (Perishich, 70), Brozovich, Barella, Vidal (Sensi, 70), Shkrinyar, Martines (Sanches, 70), Lukaku.
Ogohlantirishlar: Arslan (10), Samir (37), Bastoni (66), Zegelar (78), Sensi (83).
Gollar: 1:0 – 17 Mayoral, 1:1 – 24 Pikkoli, 2:1 – 52 Mayoral, 3:1 – 55 Karsdorp, 3:2 – 59 Farias, 3:3 – 90 Verde, 4:3 – 90+2 Pellegrini.
“Roma”: Lopes, Kumbula, Smolling, Rojer, Karsdorp (Bruno Peres, 81), Vilyar (Kristante, 67), Veretu, Spinatssola, Karles Peres (Diavara, 89), Pellegrini, Mayoral.
“Spetsiya”: Provedel, Dell`Orko (Bastoni, 58), Tersi, Shabo (Erlich, 80), Markitssa, Esteves, Agum, Majore (Akampora, 58), Jasi (Verde, 80), Pikkoli (Galabinov, 33), Farias.
Ogohlantirishlar: Shabo (21), Bruno Peres (86), Mayoral (87), Pellegrini (90).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!